
Бирени страсти, Епизод 3

Пивоварна „Лейкс оф Мускока” 

Айрийн




Андреа



Девойка 1, 2



Тифани 

ДИКТОР
Днес в „Бирени страсти”… – каним ви на един дълъг, горещ и мокър уикенд в Мускока, Канада. VV „Бирени страсти” – открийте страстта си към хубавата бира. 

КРИСТИН
Добре дошли в „Бирени страсти”. Три пъти годишно канадците търсят отмора през дългите уикенди, а наскоро чухме, че искат и четвърти. Всеки дълъг уикенд бележи скок в продажбите и консумацията на бира. И защо не? Какво по-хубаво от това да се съберете с приятели сред природата и да се насладите на хубавата бира? Днес ще отидем малко на север от Торонто на едно място с фантастични пейзажи, гъсти гори от явор, бряст, дъб и бор и прекрасни сладководни езера – идеалното място за една лятна ваканция. Ще се запознаем с Гари и Бо Макмълин, собствениците на пивоварната „Лейкс оф Мускока” в Брейсбридж, Онтарио, …и ще купонясваме с „Кънейдиън Рокърс” и „Спирит оф дъ Уест” на легендарния рок фестивал „Кий ту Бала” и водните състезания на „Уейксток”. Но първо нека научим нещо повече за мястото, известно като Мускока, което е домът на този прекрасен бирен празник. 
НАДПИС
МЯСТОТО VV
ДИКТОР
Само на два часа северно от Торонто, Онтарио, Мускока обхваща две хиляди и петстотин квадратни мили от Пари Саунд, до Хънтсвил на изток и до Грейвънхърст на юг. Тя е с размера на малка европейска държава и е любимо място за канадци и американци. Мускока е едно от най-красивите места в Канада и привлича не само канадци, но и туристи от цял свят. Прочутите канадски художници, известни като „Групата на Седемте” са пресъздали дивата му природа в своите шедьоври. 
ГАРИ МАКМЪЛИН
Тук идват все повече туристи от Япония и от цял свят, за да видят чудесата на Мускока. Това е прекрасно място, където да дойдете през лятото със семейството си и да се насладите на няколко дни сред природата. Напоследък обаче тук се развива не само летния туризъм – хората идват в северните части на Мускока и през цялата есен. 
ДИКТОР
Забележителностите на Мускока, които са пряко свързани с бирата са: „Бала”, където бирата и рокенрола са в основата на нощния живот през лятото; по-късно ще отидем и там. Пристанището „Карлинг”, кръстено на Джон Карлинг, един от ранните министри на благоустройството на Онтарио и член на пивоварската фамилия Карлинг; …и Брейсбридж, където ще ви разкажем за една от най-добрите селски пивоварни в Канада, по-малка и от микро пивоварна. 
БИЛ УАЙТ
От оседемдесетте и началото на деветдесетте години насам микро пивоварните набират все повече популярност в Северна Америка, …най-вече по западното крайбрежие на Съединените Щати – Портланд, щата Орегон, в Сиатъл и на юг към Калифорния, както и в североизточните щати, в Нова Англия, а също и в Канада. Има много дестинации за хора, които обичат да пътуват и да научат повече за пивоварството и когато се върнат в Европа да разкажат за рецептите, които са видели там, но повечето бири в Северна Америка са леки светли бири и сa със сходни вкусове. Е, има малки разлики в предпочитанията на хората, …но не и кой знае какво разнообразие от цветове и вкусове. Четейки историята, те знаели, че е имало различни вкусове и цветове, така ще щом никой друг не го прави, защо да не си отвориш собствена микро пивоварна и не си го направиш сам? В Америка има голям интерес към бирата и трябва да им го признаем, че е настъпил истински Ренесанс в пивоварството. Ние приветстваме този интерес, …защото сега хората могат да опитат… доста видове европейски бири или техни имитации, произведени в микро пивоварните им, например белгийски светли и тъмни бири, германски леки бири, пилзенски бири. В момента въодушевлението към бирата расте, както в Съединените щати, така и в Канада.
ДИКТОР
След малко – страст към пивоварството. 

НАДПИС
ЗНАЕТЕ ЛИ, ЧЕ: ДНЕШНОТО ОПРЕДЕЛЕНИЕ ЗА МИКРО ПИВОВАРНА Е ПИВОВАРНА С КАПАЦИТЕТ ОТ ДВАЙСЕТ И ПЕТ ДО СЕДЕМДЕСЕТ И ПЕТ ХЕКТОЛИТРА ГОДИШНО. ЗА ПО-ГОЛЯМА ЯСНОТА, ДВАЙСЕТ И ПЕТ ХЕКТОЛИТРА СА РАВНИ НА ОКОЛО ПЕТ МИЛИОНА ХАЛБИ. ПОВЕЧЕТО ОТ ПИВОВАРНИТЕ В САЩ ВСЪЩНОСТ СА „СЕЛСКИ ПИВОВАРНИ” С КАПАЦИТЕТ ПОД ДВАЙСЕТ И ПЕТ ХИЛЯДИ ХЕКТОЛИТРА. 

ДЖЕСИКА
С оглед на количеството бира, което се изпива всяко лято в селцата из цяла Мускока, идеята тук да се построи пивоварна изглежда съвсем логична. Така си помислили и Гари Макмълин и съпругата му Бо, превърнали пивоварството от хоби в професия. 
ДИКТОР
Гари и Бо споделят страстта си към бирата и се отказват от кариерите си в името на своята мечта. За Гари Макмълин всичко започва с експериментално домашно пивоварство.
ГАРИ
Да, тук наистина експериментирахме доста и понякога давахме продукцията на някой нищо неподозиращ приятел, който не прави разлика между хубава и лоша бира.

ДИКТОР
Оттогава обаче доста неща са се променили и сега те са главните акционери на пивоварната „Лейкс оф Мускока”. 
ГАРИ
Някои части от пивоварната са на по на сто години и някога сградата се е наричала „Мускока Трейдинг Къмпани”. Имало е отделения, където са складирали зърното и фуража за добитъка, а после са го смилали, пакетирали и превозвали до фермерите, а предната част на сградата, където сега е магазина ни, преди също е била магазин, така че ние сме продължили тази традиция. Складираме малца в същите силози, където преди са държали… зърното и фуража за животните, смиламе го вътре и го използваме за пивоварния процес.
ДИКТОР
Пивоварната „Лейкс оф Мускока” започва да функционира преди седем години с помощта на стария приятел на Гари, Кърк Евънс. 
ГАРИ
Когато започнахме да обмисляме идеята, Кърк беше в Отава, където работеше като детски треньор. Поканих го на вечеря, …пийнахме няколко бири и аз му казах: „Кърк, какво ще кажеш да си отворим собствена пивоварна”? Първия път очевидно той не бе изпил достатъчно бири, защото реши, че сме луди дори да обмисляме тази идея. Така че оставихме въпроса висящ, но след седмица отново вечеряхме заедно и аз пак му подхвърлих идеята като навлязох в повече подробности и му разказах защо според мен има смисъл да се отвори пивоварна тук и този път Кърк ми повярва.
ДИКТОР
А какъв е смисълът? 

ГАРИ
По онова време в „Мускока” нямаше микро бирарии. В края на осемдесетте и началото на деветдесетте години имаше голям икономически растеж в този сегмент на пазара и ние решихме, че демографското разположение на Мускока и нарастващата популярност на бирата са идеалните предпоставки за успех. Направихме проучване… и ни се откри възможност… да закупим оборудване на добра цена и да отворим собствена пивоварна, …така че я използвахме, превозихме оборудването до Мускока и започнахме да проектираме пивоварната. В крайна сметка успяхме да отворим през юни, деветдесет и шеста. 

ДИКТОР
Но няколко месеца по-късно мечтата бива разтърсена от трагедия.  
ГАРИ
За съжаление Кърк катастрофира в края на август, малко след като отворихме и почина пет месеца по-късно без да излезе от комата. Но той остави… незаличима следa върху компанията и върху Онтарио като цяло.  

ДИКТОР
Гари и Бо обаче не изоставят мечтата си и пивоварната вече произвежда четири видове бира.
БО
Това е „Мускока Крийм Ейл”, а другите три са по-нови – започнахме да ги произвеждаме преди две години. Това са медната „Мускока”, тъмният ейл „Мускока” и леката бира „Мускока”. Произвеждаме два вида ейл и два вида лека бира за всички вкусове на клиентите.   
ГАРИ
Всичките ни продукти са със… стабилна малцова основа и мисля, че… това ги разграничава от останалите на пазара, …били те по-специални или по-обикновени. За нашите бири малцът е най-важното нещо. Лично аз предпочитам добре закръглените малцови зърна и хубавия, ароматен хмел. Европейските леки бири имат много добър баланс между малца и хмела, както и на маята, която се добавя после, …така че нашите бири са на малцова основа и това според мен им придава хубав, плътен вкус, който понастоящем хората харесват.
ДИКТОР
Една от по-новите бири е кафявата медна бира, която се прави като се добавя значително количество истински мед при процеса на варене. 
ГАРИ
Oтворeте една медна бира, налейте я в чаша и я помиришете… – вдишайте дълбоко и ще доловите не само силния аромат на хмел, но определено ще усетите и миризмата на мед. Като пивовар ми харесва да смесвам суровите съставки и да гледам как готовият продукт се получава толкова добре. Това ми носи удовлетворение. Хората я харесват и често ми казват, че наистина помирисват меда в нея и се убеждават, че използваме истински мед, …а не някакъв изкуствен аромат или есенция.  
ДИКТОР
Търсенето на бирите „Мускока” нараства и днес семейство Макмюлен разчитат на помощта на двайсет и двама работници. 
ГАРИ
В момента произвеждаме около девет хиляди хектолитра бира годишно. Що се отнася до мащабите, ние сме средно голяма микро пивоварна, …има две, които са доста по-големи от нашата, има и няколко по-малки. Костваше ни много усилия да стигнем дотук и искаме да развиваме бизнеса си.
ДИКТОР
Пивоварната „Лейкс оф Мускока” не само предлага качествена бира на потребителите, но и обучава бъдещите си клиенти на пивоварския занаят, така че когато дойдете следващия път, направете една обиколка със семейство Макмълин. 
НАДПИС
КОЙ ГО Е КАЗАЛ:


БАРМАН: ЕДНА БИРА?


КЛИЕНТ: ДОБРЕ, НО ME СПРИ НА ЕДНА. НЕ, ПО-ДОБРЕ В ЕДИН И ПОЛОВИНА


А. МО И ХОУМЪР – СЕМЕЙСТВО СИМПСЪН


Б. УДИ И НОРМ – БАР „НАЗДРАВЕ


В. БАРМАНА И АЛИ МАКБИЙЛ


Г. БАРМАНА И РИЧИ КЪНИНГАМ


ВЕРЕН ОТГОВОР: Б. УДИ И НОРМ – БАР „НАЗДРАВЕ” 
ДИКТОР
Въпреки че местните обичат тишината и спокойствието, тук не всичко се движи на бавни обороти. Тъкмо обратното – денем и нощем мястото оживява, особено в градчето Бала. V Денем има водни състезания като „Уейксток”. 
ТАМИ МАКАРТЪР
„Уейксток” е фантастичен четиридневен фестивал на сърф, групи и бикини, който привлича над петнайсет хиляди души в Уиндзър Парк. V С наградата от петдесет хиляди долара, надпреварата ще бъде жестока. V 

СТИВ ДЖАРЕТ
Бала е столицата на забавленията… тук в провинцията Мускока. Цялата идея за „Уейксток” като спортно събитие е само извинение да се позабавлявате добре и да се порадвате на водните състезания. Бала е идеалното място за това, защото тук са двете най-големи заведения в района – „Кий ту Бала” и „Бала Бей Ин”. 

ТАМИ
Защо дойде на „Уейксток” този уикенд? 

АНДРЕА
Чух, че е много хубаво и довечера ще се позабавляваме. 
ТАМИ
Каква е представата ти за забавление? 

АНДРЕА
Слънце, плаж, много вода и бира. 

ТАМИ
Колко бира се консумира тук? 

СТИВ
Господи, не мога да се сетя. Миналата година беше около… двайсет хиляди халби само в събота. Бирата върви прекрасно в горещите летни дни и цялата атмосфера предразполага съм забавления. Можете да си пийвате бира и да гледате състезанията или пък конкурса за „Мис Бикини”.
ДИКТОР
„Мис Бикини”?! VV
ТАМИ
Намирам се точно пред конкурса за „Мис Бикини”, където момичетата с нетърпение очакват да разберат коя е победителката. Трябваше и аз да участвам. V
ДИКТОР
Центърът на купона и на нощния живот е пред една страхотна сцена за рокенрол. 
ТАМИ
Сигурно си спомняте репликата на Кевин Костнър от филма „Поле на мечти” –  „построи го и те ще дойдат”. Изглежда Джери Дън е почувствал същия стимул през четиридесет и първа година, построявайки най-амбициозната лятна дискотека в провинциален Онтарио – „Павилиона на Дън”. VV Какво е общото между Глен Милър, Луис Армстронг и Чъби Чекър? И тримата са свирили в „Павилиона на Дън”. Но през шейсет и осма фестивалът променя името си на „Кий” и се ориентира към рокенрол музиката. Тук са свирили най-добрите канадски изпълнители като „Блу Родео” и Ким Мичъл. V Какво мислиш за тресящия се под тук вътре? 

МЪЖ 1
Построен е така, за да поглъща музиката и тропотът на танцуващите, които се забавляват.
МЪЖ 2
Дебелаци. Мога ли да го кажа – дебелаци? 

МЪЖ 1
Точно като в Тексас – когато скачаме, всичко се тресе. 
МЪЖ 3
Подът се тресе, защото тази група е жестока. 

СТИВИ УАЙЛИ
Когато Джери го построил през четирийсет и втора, той е сложил така наречената гумена мембрана под дървения под, така че тя играе ролята на един вид трамплин за краката ви. Всъщност, седемдесет и пет процента от пода се крепи е върху колони. V През седемдесет и втора година е имало инцидент с една поддала колона и подът пропаднал с повече от метър. Случило се точно в неделя, когато „Кий ту Бала” бил препълнен, …но те просто поставили столове около дупката и продължили веселбата. Слава Богу. V
ДИКТОР
Както и в миналото, голямата платформа отзад е място, където хората да се съберат, да си поговорят и да отдъхнат от жегата вътре и от лудницата на някои от най-прочутите канадски групи. И докато тези хора си почиват, ние се поинтересувахме какво знаят за бирата. 
ТАМИ
Кои са съставките на бирата?

МЪЖ 4
Мая…

ДЕВОЙКА 1
…хмел, ечемик…

ДЕВОЙКА 2
…вода...

МЪЖ 4
…и веселба! 

ТАМИ
Как предпочитате бирата? 

МЪЖ 5
Студена, много студена. Предпочитам тази бира, тя ми е любимата. По пет-шест вечер и по две с корнфлейкса ми сутрин. 
ТАМИ
Днес купонът определено е на фестивала „Кий ту Бала”. Тук за местните хора и туристите свирят най-добрите групи и изпълнители и мястото определено се е превърнало в една от най-добрите рокенрол сцени в Канада. За „Бирени страсти”, Тами Макартър. 
НАДПИС
„ГАРАНТИРАНО КАЧЕСТВО” С БИЛ УАЙТ
КРИСТИН
Бил, днес ще поговорим за едно от нововъведенията в бирата, нещо, с което можем да пренесем британския вкус и у дома в Северна Америка.  
БИЛ УАЙТ
С удоволствие. Много е интересно. Първо е пристигнало в Америка в кутийка и се нарича „система за наливна струя”. Чуваш ли как нещо трака вътре? 
КРИСТИН
Да.

БИЛ УАЙТ
Не е много обичайно, нали? След малко ще видим какво е. Нали знаеш, че британските бири се славят с чудесната си пяна? 
КРИСТИН
Да. 

БИЛ УАЙТ
Сега след като налея бирата в чашата, …ще видиш, че тази бира е много по-различна от американските, че и от повечето европейски бири в кутийки.
КРИСТИН
На твое място бих си помислила, че не я наливам както трябва. 

БИЛ УАЙТ
Напротив, точно това ни трябва. Виж каква прекрасна гледка, почти хипнотизираща. Скоро кехлибарената течност ще стигне чак догоре. 

КРИСТИН
Удивително. 

БИЛ УАЙТ
Също като крановете за бира в някой английски бар. 

КРИСТИН
Но как се получава след като я наливаш от кутийка? 

БИЛ УАЙТ
Благодарение на едно чудесно изобретение, „системата за наливна струя”, която в „Гинес” наричат „джаджа”. Има всякакви смешни имена. Това тракащо нещо вътре не бива да се дава на децата. Правим малък прорез. Тези кутийки са като хартия, невероятно тънки са. И вътре ще намерим тайната. 

КРИСТИН
Нашата изненада?
БИЛ УАЙТ
Изненада!

КРИСТИН
Какво е това? 

БИЛ УАЙТ
Ето я „системата за наливна струя”. При „Гинес” тя е кръгла и се нарича… „джаджа”. 

КРИСТИН
Значи това е „джаджата”. И каква е ролята й в този процес? 

БИЛ УАЙТ
Малко преди кутийката да се напълни, тук вътре се вкарва азотен газ, както и капка течен азот върху бирата, след което кутийката се запечатва. Азотът, който е вътре в тази система е с по-високо налягане от атмосферното и когато отворим кутийката, …ние освобождаваме налягането и тъй като тук вътре то е по-високо, една тъничка струйка азот се излива в бирата през съвсем мъничка дупка… и създава тази разкошна пяна посредством същия ефект както ако я налеете по традиционния британски начин от кран за наливна бира. И така, вече можете да се насладите на съвършената английска наливна бира навсякъде по света. 

КРИСТИН
Може ли да си пийна вече? 

БИЛ УАЙТ
Разбира се, заповядай. 

КРИСТИН
Наздраве. 

ДИКТОР
„Гарантирано качество” е вашият шанс да покажете на приятелите и колегите си, че сте не само пияч, но и пивовар. Гледайте Бил всяка седмица и посетете сайта ни, биър точка ком. Включете се и изпробвайте уменията си. Запишете си резултата и опитайте пак, за да видите дали от клиент поръчващ си поредната бира ще се превърнете в господар на бара. 

КРИСТИН
Мислили ли сте някога да си направите домашен бар? Сега ще ви покажем едни приятели, които са направили точно това. Ето ви един шанс да си помечтаете за възможностите. V 
ДИКТОРКА
Голям и уютен, този прекрасен бар винаги се стреми да поддържа контакт с гостите си. Дъбовият му бар е дълъг седем метра и е по-голям от този в който и да било местен пъб. Целта му е да постигне атмосферата на типичен английски пъб, дори има и каменна камина. Складът е голям, има два хладилника и четири бирени крана и бирата винаги е готова да се лее. Според Айрийн в Северна Америка тези кранове се намират доста трудно. 
АЙРИЙН
Ходихме няколко пъти до Шотландия, за да закупим оборудване, …до едно място наречено Берълс, където могат да се намерят такива неща. Оттам взехме и тези кранове. Тук подобна техника се намира изключително трудно, но в Шотландия изборът е доста богат. Прекарахме страхотно там и си купихме чудесни кранове, особено онези в края на бара, на „Хайнекен” и на „Бекс”. 
ДИКТОРКА
Барът за отдих е проектиран и построен от семейството и приятелите за около седемдесет хиляди долара. Билярдната маса, джу боксът, телевизорът и уредбата са съвсем на място. Но един английски пъб няма как да мине без футбол. 

АЙРИЙН
Тази фланелка на Греъм Сунес е подарък лично за свекъра ми. Всъщност, моят девер е приятел с Греъм Сунес още от времето, когато той играеше в Ливърпул, а после стана и играещ треньор на Глазгоу Рейнджърс. Дори са живеели заедно. Веднъж той свалил фланелката си като подарък за свекъра ми и написал послание върху нея. После моят девер ни я подари като сувенир за бара, което беше много мило.
ДИКТОР (тихо)
Мисля ще се съгласите, че това е един изключителен бар. V
КРИСТИН
Предаването ни вече е към края си, остана само да видим момичето на седмицата на „Бирени страсти”. Не забравяйте, че ако искате да научите нещо повече за бирата, посетете биър точка ком – там ще намерите много информация за предаването и други забавления. V
ТИФАНИ
Здравейте, аз съм Тифани, а вие гледате „Бирени страсти”. 
Превод: Йосиф Йосифов

